{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o nacrtu Pravilnika o izmjenama i dopunama Pravilnika o pedagoškoj dokumentaciji i evidenciji te javnim ispravama u školskim ustanovama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Jasenka Mutak","PRAVILNIK","Poštovani,\n\nSlažem se s prijedlogom izmjena i dopuna Pravilnika o pedagoškoj dokumentaciji. Također se slažem i sa kolegama o potrebi rasterećenja nastavnika administracijom. Većina dokumentacije sada je u elektroničkom obliku i dostupna je svakom tko ima ovlasti da dođe do podataka koji su mu potrebni.","Primljeno na znanje","Zahvaljujemo se na poslanim komentarima u vezi izmjena i dopuna Pravilnika.  \nDodatno administrativno rasterećenje je u planu te će se realizirati kod sljedeće izmjene Pravilnika. Za dio administrativnog rasterećenja potrebna je izmjena u Zakonu o odgoju i obrazovanju u osnovnoj i srednjoj školi te nadogradnja postojećih aplikativnih rješenja. \nStoga će se pri izmjeni/dopuni Zakona i Pravilnika razmotriti Vaš prijedlog."]
[2,"Roberta Glavaš","PRAVILNIK","Roberta Glavaš, G.Š. Zlatka Grgoševića\n\nPoštovani,\nu potpunosti se slažem s predloženim izmjenama Pravilnika. Smatram kao i većina kolega, da još više treba poraditi\nna administrativnom rasterećenju iako je i po tom pitanju vidljiv znatan napredak.","Primljeno na znanje","Zahvaljujemo se na poslanim komentarima u vezi izmjena i dopuna Pravilnika.  \nDodatno administrativno rasterećenje je u planu te će se realizirati kod sljedeće izmjene Pravilnika."]
[3,"ANITA KRAJAČ","PRAVILNIK","Poštovani, slažem se s predloženim izmjenama Pravilnika. Kao i mnogi kolege smatram da još više treba poraditi na administrativnom rasterećenju iako je po tom pitanju vidljiv znatan napredak.","Primljeno na znanje","Zahvaljujemo se na poslanim komentarima u vezi izmjena i dopuna Pravilnika.  \nDodatno administrativno rasterećenje je u planu te će se realizirati kod sljedeće izmjene Pravilnika."]
[4,"JOSIP KLIČINOVIĆ","PRAVILNIK","Poštovani,\n\nslažem se s predloženim izmjenama Pravilnika.\n\nMeđutim, moram skrenuti pozornost da bi trebalo dalje raditi na administrativnom rasterećenju, što bi bilo u skladu sa  Strategijom obrazovanja, znanosti i tehnologije koji u dijelu Rani i predškolski, osnovnoškolski i srednjoškolski odgoj i obrazovanje eksplicitno u Mjeri 1.1 navodi: \"Smanjiti stupanj normiranosti odgojno-obrazovnog i administrativnog rada odgojno-obrazovnih ustanova\".\n\nU skladu s tim, napominjem da je Nacionalno vijeće za odgoj i obrazovanje svojim mišljenjem od 24. studenog 2016. godine, u točki 1. predložilo ukidanje \"papirnate\" matične knjige, s obzirom da se matična knjiga već dugi niz godina ispunjava u električnom obliku. Spomenuto Mišljenje Nacionalnog vijeća za odgoj i obrazovanja dostupno je na poveznici: http://nvoo.hr/wp-content/uploads/2013/09/Mi%C5%\nA1ljenje-o-Nacrtu-Pravilnika-o-pedago%C5%A1koj-d\nokumentaciji5805631.pdf.\n\nPravilnik treba izmijeniti na način da se izbace suvišni obrasci i dnevnici rada, a kako bi se postiglo stvarno administrativno rasterećenje.","Primljeno na znanje","Zahvaljujemo se na poslanim komentarima u vezi izmjena i dopuna Pravilnika.\nDodatno administrativno rasterećenje je u planu te će se realizirati kod sljedeće izmjene Pravilnika. \nŠto se tiče vođenja podataka u matičnoj knjizi i e-Matici bitno je napomenuti:\n1. Zakonom o odgoju i obrazovanju u osnovnoj i srednjoj školi u članku 138. i 139. propisano je vođenje upisnika učenika, upisnika radnika i upisnika ustanova u pisanom i elektroničkom obliku te trajno čuvanje matične knjige.\n2. U stručnoj analizi će se razmotriti implementacija samo elektroničke evidencije podataka iz matične knjige u e-Matici. Kako bi se to realiziralo potrebna je izmjena Zakona o odgoju i obrazovanju te nadogradnja e-Matice \nPri izmjeni/dopuni Pravilnika i Zakona razmotrit će se Vaš prijedlog."]
[5,"OŠ Ane Katarine Zrinski Retkovci","PRAVILNIK","DOPUNA POSTOJEĆEM NACRTU:\nU članku 38. dodaje se stavak 3. koji glasi: „Školske ustanove koje odgovarajuću  dokumentaciju iz čl. 2., stavka 1. ovog Pravilnika vode u elektroničkome obliku, nisu obvezne postupati prema stavku 2. ovog članka, osim u slučaju pisanog zahtjeva roditelja/skrbnika upućenog razredniku do 1. veljače tekuće školske godine“.\n\nRavnatelj: Ivan Benković, prof.","Primljeno na znanje","Zahvaljujemo se na poslanoj sugestiji u vezi izmjena i dopuna Pravilnika.  \nČlankom 138. stavkom 1. Zakona o odgoju i obrazovanju propisano je da školska ustanova vodi pedagošku dokumentaciju i evidenciju o učenicima, praćenju nastave i drugih oblika odgojno-obrazovnog rada, upisu i ispisu učenika, ocjenjivanju i uspjehu učenika, pedagoškim mjerama i ispitima, među kojima je i obavijest o ostvarenim rezultatima na kraju prvog polugodišta. Prema navedenome, škola na kraju prvog polugodišta dostavlja roditelju/skrbniku učenika Obavijest o ostvarenim rezultatima na kraju prvog polugodišta. Ovim Pravilnikom nije propisan oblik obavijesti."]
[6,"Svjetlana Bebić","PRAVILNIK","U potpunosti se slažem s prijedlogom i nemam nikakvih zamjerki.","Primljeno na znanje","Zahvaljujemo se na poslanom komentaru."]